《避兵自正月十三至六月二十三日抵家粪除感赋》
清代·周馨桂

病马思旧槽，穷鸟恋枯枝。岂敢怨寒苦，实命不逢时。

伊余生不怨，遭世乱日滋。崎岖浊世中，乌道乃转夷。

人情如秋风，枯叶落转吹。艰难历数月，囊空无晨炊。

入门一粪除，欣戚两有之。吾复何容心，苍苍命不移。

作者简介：字小山，诸生。顾山人。生于道光六年。深于经学，诗学三唐，擅书艺，工诗词。著有养斋诗文集五卷。邑志传儒林。